1. ŠUMA STRIBOROVA ( Lutkarski igrokaz)

PRIPOVIJEDAČ: Zašao neki momak u šumu Striborovu, a nije znao da je ono šuma začarana i da se u njoj svakojaka čuda zbivaju. Zbivala se u njoj čuda dobra, ali i naopaka- svakome po zasluzi.

Morala je ta šuma ostati začarana dokle god u nju ne stupi onaj kojemu je milija njegova nevolja nego sva sreća ovoga svijeta.

Nasjekao dakle onaj momak drva i sjeo na panj da počine, jer bijaše lijep zimski dan. Ali iz panja iziđe pred njega zmija i stade se umiljavati oko njega. Ono ne bijaše prava zmija nego bijaše ljudska duša, radi grijeha i zlobe ukleta, a mogao ju je osloboditi samo onaj koji bi se s njom vjenčao.

MOMAK: Lijepe li gujice, Bože moj! Gotovo da bih je kući ponio.

ZMIJA: Evo budalaste glave koja će me osloboditi. Sreća za mene, nesreća za njega.( SSSSSSSS…)

( Guja se pretvara u djevojku)

ZMIJA: Evo me! Vodi me kući i vjenčaj se sa mnom!

PRIPOVIJEDAČ: Uze on djevojku za ruku i povede je kući. A živio je taj momak sa svojom starom majkom i pazio na majku kao na dragulj.

MOMAK: Evo majko snahe!

MAJKA: Hvala Bogu sinko! Lijepu si mladu izabrao. Samo pazi sine, nije li ono guja?

MOMAK: Moja majka mora da je vještica. Kako je znala da je djevojka bila guja?

PRIPOVIJEDAČ: Počelo njih troje zajedno živjeti ali ono zlo i naopako.Snaha jezičljiva, zlobna, proždrljiva , svadljiva i goropadna.

Jednoga dana…

SNAHA: Baba, vidiš onu visoku liticu na planini. Donesi mi snijega s vrha planine da se umijem.

MAJKA: Nema puta do vrha.

SNAHA: Uzmi kozu neka te vodi. Kuda ona gore, tuda ti naglavce dolje.

( Sin se smije a majka tužna odlazi)

MAJKA: Moj Bože! Jadna sam. Pomolit ću se Bogu da mi pomogne. Ne, ne smijem jer će Bog opaziti da mi sin ne valja.------ Ipak mi je Bog pomogao i odnijet ću snijeg snahi.

* Evo snaho snijega! ( Snaha ljuta i bijesna)

PRIPOVIJEDAČ: Drugoga dana zapovijedi snaha baki.

SNAHA: Idi tamo na jezero zamrznuto. Usred jezera ima rupa. Uhvati mi na rupi šarana za ručak.

MAJKA: Provalit će se led poda mnom. Propast ću u jezero.

SNAHA: Radovat će se šaran propadneš li s njime.

( Sin se smije a majka tužna odlazi)

MAJKA: Idem ! Bolje da poginem tamo na jezeru. ( odlazi)

- Vidi šaran! Mora da je ispao galebu. To me dragi Bog nagradio. ( vraća se)

SNAHA: Evo je! I donijela mi ribu. Kako?

MAJKA: Evo snaho šaran. Ti jedi a ja idem sinu zakrpati košulju.

SNAHA: Ostavi to sljepice stara! Nisu to tvoji posli. Odlazi!!

MAJKA: Bože moj, pomozi mi!

PRIPOVIJEDAČ: Dok se baka molila Bogu ispred kuće prolazila sirota djevojčica u izderanoj odjeći. Lijepo pozdravi baku i ponudi joj da kupi grančice za potpalu. Baka joj reče kako nema novaca ali se ponudi da joj pokrpa odjeću. Djevojčica rado pristane jer joj je bilo jako hladno. Baka uredi odjeću a djevojčica joj pokloni svežanj grančica.

NAVEČER:

SNAHA: Mi idemo u goste kumi a ti da si ugrijala vode dok se vratim.

-------Baka uzima grančice i potpali vatru---------

B) DOMAĆI- PJESMA I IGRA U KUĆI ( stvaralačka igra)